35. schôdza NR SR - 14.deň - A. dopoludnia
Dátum: 2025-06-17
Poslanec: Matovič, Igor (SLOVENSKO)
Druh vystúpenia: Vystúpenie v rozprave

Ďakujem pekne, čiže, skúsme si zosumarizovať, čo sľúbili alebo teda aby ten kontext sme pochopili, prečo navrhujeme, aby poslanci, nemali podstatnú časť a nielen poslanci, ale aj prezident a členovia vlády, aby nemali, vyplácanú mzdu vo veľkej časti formou paušálnych náhrad, z ktorých sa neplatia žiadne dane a odvody. No v prvom rade preto, lebo to je fér voči ľuďom. Žiaden zamestnanec, žiaden živnostník si nemôže sám sebe vyplácať len tak nejaké paušálne náhrady v tak dramatickej výške, z čoho neplatí žiadne dane a odvody, len poslanci sami sebe si schválili, ak naďalej tento systém udržiavajú a zároveň sú tu teda naši vládari, ktorí vláda Roberta Fica, hoci pred voľbami ľuďom sľúbila, že bude robiť všetko pre ľudí, ako jedno z prvých rozhodnutí, si sami sebe Fico a ministri zvýšili platy o 100 % a neurobili to ani tak ešte, že čestne, čestne, hoci vždy, nikdy sa nedá povedať, že čestne sa dá zvýšiť sám sebe plat do 100 %, ale urobili to tak, že zvýšili paušálne náhrady, lebo normálne zákonom by im ten plat neprislúchal vzhľadom na to, ako zle Fico hospodári, tak si vymysleli fintu, že oni si vlastne paušálne náhrady zhruba poviem, ktoré dovtedy bývali okolo tisíc eur, sami sebe si zvýšili na 5-6 tisíc mesačne. To znamená, že zrazu si zvýšili výrazný podiel svojho platu a vyplácajú si výrazný podiel svojho platu tak, že z toho neplatia žiadne dane a odvody. No a pozrime sa potom, čo robia tým ľuďom, ktorí ich zvolili do tých funkcií. Čo teda robí Robert Fico aj s tými ostatnými ministrami, aj s tými 79 poslancami, ktorých tu v parlamente má? Čo robí pre ľudí, teda za čo si zaslúžili o 100 %, podľa nich, zvýšené platy? No v prvom rade je to, že v každom jednom kľúčovom rozhodnutí robia presný opak toho, čo sľúbili ľuďom pred voľbami, čiže keď Fico v predvolebné dialógy presne týždeň pred voľbami verejne sľubuje ľuďom, že nebojte sa voliť nás, SMER, HLAS, Republiku, SNS, lebo my nikomu nič nezoberieme, všetkým zostanú všetky sociálne výhody, ktoré majú, ľudia určite nedoplatia na to, keď my budeme vládnuť. No a pozrime sa na realitu. Fico prišiel a hovorím, v prvom rade zvýšil si sám sebe a ministrom platy o 100 %, ľuďom DPH-čku o 3 pecentuálne body a tie 3 pecentuálne body znamená, že od ľudí vytiahne 1,2 miliardy eur. Len na DPH-čke sa ľudia mu zložia každý jeden, či to je batoľa alebo stará babička alebo ktokoľvek medzi nimi, každý jeden na Slovensku sa zloží približne 300, nie, 300-250 eur. 250 eur len na DPH-čke každý jeden rok. Čo urobil ďalšie? Ukradol rodinám daňové bonusy. Keď rodina má dvoch stredoškolákov, povedzme, že 15- a 17-ročného, tak takejto rodine Robert Fico ukradol s touto bandou, ktorú, o ktorej som spomínal, ktorá si sama sebe zvýšila platy, 2160 eur ročne. 2160 eur rodine len na daňových bonusoch. Rodičom, povedzme, že dvaja starí rodičia, ktorí dostávali rodičovské dôchodky, ktoré sme zaviedli. Pri priemernej výške okolo 300 eur rodičovského dôchodku, keď mali povedzme, že tri deti, pri priemernom plate, tak im ukradol babke 900 eur ročne, dedkovi 900 eur ročne. Opäť ďalšie svinstvo. Nehovorím o tom, že 900 rozličných poplatkov. V podstate na Slovensku neexistuje poplatok, ktorý by Robert Fico a spol., ktorý si sám sebe zvýšil plat o 100 %, nezvýšil ľuďom o 50 %. 900 rozličných poplatkov zvýšených o 50 %. Popritom zvýšené zdravotné odvody. Znížený odvod do druhého piliera, čiže vykradnutá špajza pre naše budúce dôchodky. Transakčná daň, doslova transakčné výpalné na podnikateľov, 700 miliónov eur ročne. Kto, keď si vydelíme deleno počet podnikateľov, keď budem teda dobre, tí, ktorí ju platia, tak budeme ich niekde okolo 100 tisíc daňových subjektov. 700 tisíc, to je 700 eur v priemere na jedného podnikateľa, či malinký živnostník alebo veľká firma. 700 miliónov eur, opäť ročne a takto môžeme počítať rad radom. Sľúbili ste lacnejšie potraviny a sú drahšie každým jedným dňom, každým jedným mesiacom a dosahujeme najvyššiu infláciu potravín, to znamená najvyšší rast cien potravín v celej Európskej únii. Sľúbili ste lacnejšie energie, nesplnené. Nesplnili ste žiaden zo sociálnych sľubov voči ľuďom. Aj tie 13. dôchodky, ktorými sa Šutaj Eštok s Erikom Tomášom chvália, bol obyčajný podvod, lebo predtým ste okradli tých istých dôchodcov o rodičovské dôchodky a potom ste im dali akože blahosklonne 13. navýšené dôchodky. Ale to, že ste to z jedného vačku ukradli a do druhého vačku dali, ale ten systém, ktorý ste zvolili, znamenal, že čím chudobnejší dôchodca, tým viac ste okradli a čím bohatší dôchodca, tým viac ste mu pomohli, k tomu ste sa už nepriznali a potom sa pýtam, či teda ľudia, ktorých doslova týrate novými daňami a poplatkami, či tí ľudia sa majú na to len tak pozerať? A že navyše vy si každým rokom zvyšujete platy a my tu môžeme dávať po každé návrh zákona, že aby sa to nerobilo, lebo jednoducho to nie je v súlade s morálkou voči tým ľuďom, ktorých zdierate a vy v pohode odhlasujete, či som to dáme, jedenkrát, druhýkrát, vždy si sami sebe tie platy odhlasujete, že nie, nech táto meniť nebude a vy si zaslúžite o 300 eur každý jeden poslanec navyše platy a vy hovoríte teda, že áno, ten Fico si zaslúži za ten super výkon okrádania ľudí o 5 tisíc eur mesačne, aj každý jeden minister, o 5 tisíc eur mesačne vyšší plat. Ja sa pýtam, akože v čom to je spravodlivé? V čom to je v súlade s morálkou? To naozaj vy ste takí naivní, že vy si myslíte, že vy máte všetkých voličov hlupákov? Lebo keď rozmýšľate, tak viete, že toto vám podstatná časť vašich voličov nezhltne a práve kvôli tejto vašej nenažranosti a arogancii, lebo sami sebe si zvyšovať platy, ale ľuďom zvyšovať dane, kvôli tomuto prehráte nasledujúce voľby, lebo tí vaši voliči nie sú všetci hlúpi ako si o nich myslíte. Lebo iba vtedy mi to vychádza, že vy ste presvedčení, že vaši voliči sú všetci hlupáci a tým pádom vy si v pohode môžete fungovať podľa hesla Pavla Pašku, vyhraj voľby môžeš všetko. Sami sebe si zvýšime platy, aj keď teda ste sľúbili presný opak. Ľuďom pozvyšujete všetky možné dane, zvýšite DPH-čku, aj keď Fico teda x-krát sa zavzdušňoval, ešte aj vtedy keď bol premiérom, že premiérom, hovorím počas tohto volebného obdobia, že aj cez jeho mŕtvolu, že v žiadnom prípade nikdy nezvýši ľuďom DPH, po tom len takto urobil lusknutím prsta, bez hanby, na chrapúňa, ale výsledok, sa potom pýtam, teda ešte keď z druhej strany sa opýtam, dobre, ľudí deriete z kože. Nesplnili ste žiaden sľub, respektíve robíte presný opak toho, čo ste sľúbili ľuďom pred voľbami, že im ochránite ich sociálny štandard. Tak sa pozrime na iný váš sľub, kde ste sľubovali teda, že budete hospodáriť zodpovedne, lebo ten Matovič, to bolo strašné, keď on tie 4 miliardy ročne, počas rokov 2021, 2022, 2023, 2020, 2021, 2022, tie 4 miliardy ročne, keď robilo nový dlh, to bolo mimoriadne nezodpovedné, lebo však vlastne vtedy bol iba COVID, iba Ukrajina, iba utečenecká kríza, iba energetická kríza, iba mimoriadna inflácia. Jaj, to to neboli krízy podľa vás a vy by ste to dokázali s omnoho menšími peniazmi. Tak sa pozrime na to, ako teda hospodárite vy. Ľudí deriete z kože, sami sebe vyššie platy, ale dlh máte skoro dvojnásobný každý jeden rok. 7 miliárd eur je váš štandard. Ja som to bol schopný ufinancovať všetky krízy zo 4 miliardami eur ročne deficit. Vy robíte sedem a to popri tom ľudí deriete z kože. Prvá konsolidácia, druhá konsolidácia, teraz chystáte tretiu a stále chcete robiť 7 miliardový dlh. Aj v tomto roku. Žiadne krízy nemáte. 7 miliárd každý jeden rok rozhúkate, lebo my sme tie 4 miliardy pomohli na pomoc ľuďom a ekonomike, ale vy tých 7 miliárd miliárd rozkradnete, rozhúkate, podávate kamarátom a haciendy, potom jasné vidíme po Slovensku, miliónové, v Chorvátsku, vo Francúzsku. Dokedy sa vám majú ľudia skladať na tento prepychový život? Ako pijavice sa správate 15 rokov, ale každý jeden rok si zvyšujete platy a ešte aj toho Fica zakryjete, že aj s ministrami si zvýšia platy o 100%. Čo ste sa s koňom zbuchli? Ľuďom reálne sa zvyšujú platy o 1,2 % a to teda môžu byť radi, a vy Ficovi normálne, že doprajete, zakryjete ho, obhajujete ho, že o 100% si zvýšia s ministrami platy? Čo je na tom sociálne, prosím vás, však máte v názve, že sociálna demokracia, asociálny netvor si môže sám sebe svojím vlastným prstom, keď sedí na úrade vlády, zvýšiť sám sebe plat, keď ľudí ide zodrať z kože s jednou, s druhou, treťou konsolidáciou. Zvyšujete dane, poplatky, kradnete ľuďom čo sa len dá, sami sebe si zvyšujete platy, či už na vláde, či teda tu poslanci, a my tu môžeme normálne klopať vám na svedomie a duto. Nič. Preto sme prišli...